उत्तराखंड के हल्दवानी में स्थानीय लोगों ने योग के माध्यम से अपना विरोध दर्ज कराया है. यहां के गोला बाईपास के पास एक ट्रेंचिंग ग्राउंड है. स्थानीय लोग इसे यहां से हटाने की मांग कर रहे हैं. लोगों ने कहा कि यहां पर 90 लाख टन कचरा पर डंप किया गया है. इसमें से जहरीली गैसों का उत्सर्जन हो रहा है, जिसके कारण यहां रह रहे लोगों को काफी नुकसान उठाना पड़ रहा है. हमने कई बार अधिकारियों को इस बारे में सूचित किया लेकिन कोई कार्रवाई नहीं हुई.